text: Anne Sina er tilbage
  15 februar 2016 kl. 15.57
  Det tidligere folketingsmedlem afløser under Jesper Petersens barsel
  Det tidligere sønderjyske folketingsmedlem for Socialdemokraterne, Anne Sina, er midlertidigt tilbage i Folketinget. Hun afløser Jesper Petersen, som er gået på barselsorlov.
  Anne Sina var valgt i Sydjyllands Storkreds, hun sad i Folketinget fra 2014, men opnåede ikke genvalg ved valget i 2015. Det er fjerde gang, at hun nu midlertidigt genindtræder i Folketinget og også denne gang bliver det midlertidigt. Hun meddelte i september, at hun ikke genopstiller til Folketinget.
  